కొతిపం
కొతిపం, విజయనగరం జిల్లా, కొమరాడ మండలంలోని గ్రామం. ఇది మండల కేంద్రమైన కొమరాడ నుండి 5 కి. మీ. దూరం లోను, సమీప పట్టణమైన పార్వతీపురం నుండి 12 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 345 ఇళ్లతో, 1215 జనాభాతో 506 హెక్టార్లలో విస్తరించి ఉంది. గ్రామంలో మగవారి సంఖ్య 578, ఆడవారి సంఖ్య 637. షెడ్యూల్డ్ కులాల సంఖ్య 88 కాగా షెడ్యూల్డ్ తెగల సంఖ్య 142. గ్రామం యొక్క జనగణన లొకేషన్ కోడ్ 581794.పిన్ కోడ్: 535521.
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి , ప్రభుత్వ మాధ్యమిక పాఠశాల ఒకటి ఉన్నాయి. సమీప బాలబడి కొమరాడలో ఉంది.సమీప జూనియర్ కళాశాల కొమరాడలోను, ప్రభుత్వ ఆర్ట్స్ / సైన్స్ డిగ్రీ కళాశాల పార్వతీపురంలోనూ ఉన్నాయి. సమీప వైద్య కళాశాల నెల్లిమర్లలోను, పాలీటెక్నిక్‌ పార్వతీపురంలోను, మేనేజిమెంటు కళాశాల బొబ్బిలిలోనూ ఉన్నాయి. సమీప వృత్తి విద్యా శిక్షణ పాఠశాల పార్వతీపురంలోను, అనియత విద్యా కేంద్రం కొమరాడలోను, దివ్యాంగుల ప్రత్యేక పాఠశాల విజయనగరం లోనూ ఉన్నాయి.
తాటిపాక
క్రీస్తు పూర్వం వేల వేల ఏళ్ళ కిందట మనిషికి మాట్లాడటం రాదు. దుస్తులంటే తెలియదు. ఆహారం ఉడకబెట్టుకుని లేదా కాల్చుకుని తినాలని తెలియదు. ఉండటానికి ఓ గూడు ఏర్పాటు చేసుకోవాలని కూడా తెలియదు. ఎండకి ఎండి... వానకి తడిసి... చలికి వణకుతూ... జంతువుల్లో జంతువులా... చెట్లంపటా పుట్లంపటా తిరుగుతూ కాలం గడిపేసే మనిషి తనకు రక్షణ కావాలని తపించాడు... తహతహలాడాడు. తాటి ఆకులతో పాక వెయ్యొచ్చని ఓ మనిషి ప్రయోగాత్మకంగా కనుగొని చిన్న గూడు ఏర్పాటు చేసుకున్నాడు. అప్పట్లో అదో సంచలనం. అప్పట్నుంచీ ఈ ప్రాంతాన్ని తాటిపాకగా పిలిచేస్తున్నారు.
2001 వ.సంవత్సరం జనాభా లెక్కల ప్రకారం గ్రామ జనాభా 8,867. ఇందులో పురుషుల సంఖ్య 4,378, మహిళల సంఖ్య 4,489, గ్రామంలో నివాస గృహాలు 2,195 ఉన్నాయి.
తాటిపాక గ్రామం ప్రకృతి సౌందర్యంలో ఇట్టే ఆకట్టుకుంటుంది. తాటిపాకలో ప్రజలు మమతానురాగాలు కలిగి నలుగురికీ సహాయపడే మనస్తత్వం కలవారు. అంతేకాదు కొత్తవారు ఎవరొచ్చిన అతిథి మర్యాదలతో గౌరవించి చూడటం ఇక్కడి ప్రజల ముఖ్య లక్షణం. ఇక్కడి స్కూల్స్, కాలేజీలు, ఆసుపత్రులు, సినిమా థియేటర్లు పట్టణాన్ని తలపిస్తాయి. ఈ ఊరికి దగ్గరలోనే గోదావరి అందాలు, అంతర్వేది సముద్రం సౌందర్యాలు పర్యాటకులను విశేషంగా ఆకట్టుకుంటాయి. దాదాపు ఇరవై గ్రామాలకు తాటిపాక ప్రధాన కూడలి. వాణిజ్య పరంగా ఎంతో అనుకూలంగా ఉంటుంది. తాటిపాకకు పక్కగా అమలాపురం, పాలకొల్లు, భీమవరం, రాజమండ్రి. కాకినాడు, అంతర్వేది వంటి పట్టణాలు ఉన్నాయి.